অলআফ্রিকায় পোস্ট করা সুদান ট্রিবিউনের এক প্রবন্ধের তথ্য অনুসারে, এই গণভোটের জন্য মোট ৩.৯ মিলিয়ন লোক ভোটার হিসেবে নাম নিবন্ধন করিয়েছে। দক্ষিণ সুদান গণভোট বিষয়ক সংস্থা (সাউথ সুদান রেফারেন্ডাম কমিশন বা এসএসআরসি) কয়েকদিন আগে এই সংখ্যা প্রকাশ করেছে, তারা নিবন্ধনকৃত ভোটের সংখ্যা ভাগ করেছে। দক্ষিণের ভোটার:৩.৭ মিলিয়ন, উত্তরে ভোটার রয়েছে:১১৬,০০০ জন এবং প্রবাসী ভোটার সংখ্যা ৬০,০০০ জন। এই সব প্রবাসী ভোটাররা, অস্ট্রেলিয়া, কানাডা, মিশর, ইথিওপিয়া, কেনিয়া, উগান্ডা, এবং যুক্তরাষ্ট্রে বসবাস করছে। সম্প্রতি পরিচালিত এক আদামশুমারী অনুসারে দক্ষিণ সুদানের অধিবাসীর সংখ্যা ৮ মিলিয়ন। গণভোটকে বৈধ করার জন্য শতকরা ৬০ শতাংশ ভোটারের ভোটে অংশগ্রহণ করা প্রয়োজন।